Genre: Opinion/Argumentation

Elvis Kudič, atlet (09 / 2013) <p/> Ko sem prvič prišel v Althea center so takoj poskrbeli zame. Vse se je začelo s tejpi, potem pa sva se z Neno še pogovarjala, kaj treniram. Povedal sem, da atletiko in da me je na tekmah zelo strah, pa mi je Nena predlagala mentalni trening. Že po prvi terapiji sem se počutil drugače, sedaj to terapijo obiskujem že eno leto in napredek je zelo velik (od 1 do 10 je to 10! ). Na tekmah sem sproščen, samozavesten, imam določen cilj. Seveda pa je potrebno še veliko stvari izboljšati. V Althei se počutim super. <p/> Kristina Novak, tenisačica, 13 let (09 / 2013) <p/> Filip Zupančič, teniški igralec (08 / 2012) <p/> Imel sem že veliko mentalnih treningov, a noben ni bil tako zanesljiv, kot je IMT® mentalni trening pri Althei®. Med treningi se čisto sprostiš (včasih skoraj “ zaspiš ”, čeprav si kljub temu popolnoma skoncentriran) in ko se spet “ zbudiš ” si poln energije. Z Neno delava skupaj že malo manj kot eno leto, rezultati pa so očitni. Tudi ob morebitnih poškodbah se počutim izvrstno, na turnirjih pa tudi nastopam zelo samozavestno. Vaje katere izvajava so zanesljive, zelo mi pomagajo. Iz moje strani bi bilo to vse, resnično vam priporočam, če imate / boste imeli kakšen morebiten problem, da se oglasite pri Althei® in občutite to izvrstno vzdušje. Filip <p/> Blaž Kavčič, vrhunski teniški igralec (07 / 2012) <p/> S centrom zdravja in harmonije Althea® sem prvič v stik prišel pred dobrima dvema letoma, ko sem bil primoran svojega najboljšega prijatelja (teniški lopar) postaviti v kot zaradi natrganine pri narastišču zadnje lože. Bil sem v veliki psihični stiski, saj nobena terapija ni pomagala in nisem vedel kaj naj naredim. Za vrhunskega športnika ni hujšega kot da mora ležati in počivati … Od takrat se v težavah vedno obračam na njih. <p/> Takoj, ko sem vstopil v Altheo sem vedel, da sem prišel na pravo mesto. Prvi dan terapije me je sprejela fizioterapevtka in njen prijatelj Tecar®. Že po nekaj terapijah sem občutil veliko razliko. Noga je bila bolj sproščena, bolečina pa je počasi popuščala in kaj kmalu sem se spet lahko vrnil na teniška igrišča. Ostala pa je še ena velika težava … Noge nikakor nisem uspel obremenjevati tako, kot pred poškodbo in čutil sem, da si ne znam pomagati. V glavi sem imel zavoro … <p/> Takrat mi je na pomoč priskočila Nena. S treningom IMT® sva v nekaj dneh prebila zavoro in moje gibanje na igrišču je postalo veliko boljše in spet sem čutil, da sem na igrišču tisti pravi, saj je bilo zelo težko žogo poslati mimo mene. Nena pa me je tudi naučila, naj poslušam sebe in svoje telo. Zdaj si velikokrat lahko pomagam tudi sam. <p/> Vsem v Althei® se iz srca zahvaljujem, saj so mi rešili veliko težkih dni, ki bi jih moral preživeti brez tenisa. Tecar®, Bionic®, IMT® in kinesiotaping je sigurno najboljša kombinacija terapij pri saniranju poškodb zato vsem, ki potrebujejo pomoč, toplo priporočam Altheo®. <p/> Blaž Kavčič <p/> Miran Stanovnik (28.5.2012, po poškodbi na dirki v Dubaju, zaključek terapije) <p/> Z Miranom sva po njegovi poškodbi na dirki v Dubaju poleg fizioterapije in kineziotapinga delala tudi IMT® intuitivne mentalne treninge in energijske terapije, kot podporo osnovni terapiji, za hitrejšo rehabilitacijo in čiščenje posledic poškodbe še na vseh ostalih nivojih, ne le na fizičnem telesu. Sledi opis njegove izkušnje, ki je bila zelo močna, ker se je terapiji popolnoma prepustil in je bil njegov namen v najkrajšem možnem času popolnoma sanirati vse posledice (fizične, psihične, energijske) te poškodbe, kot tudi vseh predhodnjih, ki so se mu zgodile, zato je bila tudi reakcija bolj burna, rezultat pa izredno hiter, kar je bil njegov namen, ki si ga je postavil. <p/> Dragi prijatelji, Moja srečanja s prijetnimi in strokovnimi prijatelji iz Althea® centra v Lescah prihajajo v zaključno fazo. Rehabilitacija je več kot samo uspela. Sem pa spet poskusil nekaj novega (vsaj za mene). Nena me prijazno vpraša, če poskusiva tudi eno energijsko terapijo (reiki) skupaj z IMT® mentalnim treningom. Seveda, zakaj ne. Seveda nisem pričakoval kakšne revolucije, vendar sem sodeloval na polno, kot vse kar počnem. Opozori me tudi na to, da bi me utegnilo po obravnavi tudi malo zebsti, ker se bo energija čistila … No ja, zadeva ni hec to vam lahko povem. Mene je po terapiji na poti domov tako zeblo, da sem si naravnal notranjo temperaturo v avtu na 28 stopinj Celzija in ni zadostovalo. Doma sem se čez glavo pokril z dvema odejama (ne deke) in to je bilo komaj dovolj. Vendar je v eni uri moj telo odreagiralo s povišano temperaturo (38 stopinj). Po nekaj urah le dvignem glavo in vprašam Neno za komentar dogodkov. Tako močna reakcija na vse kar sva počela, čiščenje na vseh nivojih, ker sem bil na to pripravljen in sem šel v proces “ na polno ”, pravi moja terapevtka. Ja, preživel sem še nekaj dni v postelji, vendar je že naslednji dan prišlo do bistvenega izboljšanja stanja poškodbe, ter sem že naslednji dan pozabil na bergle za hojo po stanovanju, kar pomeni, da je pomagalo in od tistega dne sem jih rabil le še za hojo po stopnicah … Noro dobra izkušnja, vam povem. Joj zdajle sem prebral še enkrat in vidim, da moje pisanje zgleda grozno »pocukrano«, vendar ne bom popravljal, ker je vse kar sem povedal res. <p/> Miran <p/> Jure Robič, vrhunski ekstremni kolesar (09 / 2010) <p/> Draga Nena, že predolgo ti obljubljam, da bom napisal, kako doživljam najine “ seanse ”. Evo zdej sem si pa vzel čas zate, tko kot si ga ti zame zmeraj kadarkoli te rabim, podnevi ali ponoči. Ko sem ti na prvi terapiji rekel, da ti zaupam in verjamem in da delaj kar hočeš, samo da mi bo boljše in bom lahko čimprej spet dirkal, si nisem niti v sanjah predstavljal, da so spremembe lahko tako hitre in učinkovite. Ko si me po hudi poškodbi v štirih dneh s pomočjo Bionica®, Tecarja® in predvsem tvoje IMT® mentalne tehnike sestavila in naštelala za dirko, sem začenjal razumet, zakaj se mi kakšne stvari u lajfu sploh dogajajo. Res se mi odpira nov svet, kot si napovedala. Saj vem, da je vse u glavi, samo zdaj s tvojo pomočjo tud vem, kako to kar me moti pošlihtat. Komaj čakam, da nadaljujeva. Se vidiva)) <p/> Miran Stanovnik, vrhunski motociklist (07 / 2010) <p/> Moje prvo srečanje z Neno in Altheo® je bilo plod razgovora in osebnega priporočila Jureta (Robič), ki »tretmajev« ni mogel prehvaliti. Kljub relativno veliki oddaljenosti od mojega doma sem ob poškodbah, ki so sestavni del življenja skoraj vsakega športnika, redno obiskoval Altheo® v Lescah. Deležen sem bil individualne obravnave z masažo, uporabe Bionic® terapije, terapije z napravo Tecar®, kot tudi IMT® intuitivnega mentalnega treninga, metode, nad katero pa sem res navdušen. Rezultat je bil za mene namreč šokantno dober. Ne ukvarjam se s podrobnostmi delovanja posameznih segmentov, saj je zame pomembno, da stvar deluje. To pa zanesljivo. <p/> v zadevo na začetku nisem verjela, potem pa me je z dejanskimi učinki prepričala, in popolnoma prevzela. Na začetku, sem si mislila, kaj bo to meni pomagalo, kako to sploh lahko deluje, to je kar neki, bla bla bla, … vendar, kot sem rekla, nad učinkom sem bila fascinirana. Vsak človek ima določene blokade, nepredelane vzorce, vsak človek ima kje težave – morda se tega zaveda, morda pa sploh ne. Nena, me je prevzela že s svojo umirjenostjo, to sem tudi sama čutila. Je ženska, ki sem ji takoj zaupala. Po porodu sem imela velike težave z železom. Nikakor, tudi z medicinsko pomočjo, se stanje ni izboljšalo. Povsem “ slučajno ” sem, ko sem se srečala z Neno potožila o zadevi, pa mi je predlagala, da pogledava kje imam mogoče blokado, psihične razloge, ki to povzročajo. No in res sva našli vzrok: imela sem obupno slabo vest, ker nisem bila non stop s hčerko in vse to mi je žrlo železo, ko sva vse te vzorce slabe vesti pogledali, razčistila, se sprijaznila s tem, ko sem pogledala zadevi v oči, se je stanje nenormalno izboljšalo in uredilo. Med Olimpijskimi igrami v Vancuvru sva bili z Neno ogromno časa v kontaktu preko skypa. Ta IMT® mentalni trening se da izvajati tudi na daljavo, pomagala mi je stopati preko težkih psihičnih ovir. Zmogla sem. Morda si človek včasih misli, da je težava nekje na površju, vendar ko se poglobiš vase ugotoviš, da so to vzorci, ki jih imaš v sebi še iz otroštva in sedaj “ skačejo ven ”. Jaz sem se našla v tem IMT® treningu, v tej terapiji. Meni zelo pomaga. To ni terapija samo za šport, to je terapija, ki me bogati za vse življenje. Zavedam se, da moram še veliko delati na sebi in to je metoda, ko se lahko učinek pokaže že po eni terapiji, takoj lahko opaziš napredek, spremembo. Jaz jo priporočam vsem, ki si želijo, da bi bili s seboj zadovoljni. Meni je ta terapija odprla oči, in na določene stvari gledam z drugimi očali. Že ko se z Neno dobiva na terapiji se umirim, že ona sama me umiri, nenazadnje je to čas, ki je samo moj, ki ga namenim sebi in se bogatim. <p/> Vasja Rupnik, biatlonska reprezentanca Slovenija (06 / 2010) <p/> sam nisem nikoli verjel v neotipljive, nepojasnjene stvari, vendar sem potem, ko sem začel sodelovati z centrom Altheo®, z Neno, začel spoznavati, da je samo ego problem do boljšega in samozavestnejšega nastopa na tekmah, ter v življenju! S pomočjo terapij, katere niti niso terapije, ampak pogovor oziroma s pomočjo Nene brskanje v svojo podzavest odkriješ, da so strahovi in blokade del tebe, samo upati se jih je treba odkriti, za to rabiš željo po lažjem in boljšem življenju, seveda brez pomoči Nene in usmerjanja ne gre, zato hvala za nazaj in se priporočam za naprej! <p/> Maja Kokol, otroška voditeljica, animatorka in pevka (05 / 2010) <p/> Otrokom sem v delu na različne načine predana že 23 let. Delo in druženje z njimi mi vedno znova potrjujeta, kako pravljičen in čaroben je ta svet. Zato verjamem v čudeže, pravljice in angele - eden izmed njih je zagotovo Nena. Hude preizkušnje, ekstremna žalost in strah pred »jutri« so okoliščine, ki so mi jo priklicale na pot. Sem velik optimist a lahko rečem, da mi brez njene pomoči skozi tisto obdobje ne bi uspelo – predvsem ne na takšen način. Nena mi ni le prijateljica temveč tudi izvrstna terapevtka, ki me navda z energijo, toploto, z besedami … – s čimerkoli, kar začuti, da v tistem trenutku potrebujem. Ker je pri vsem tem tako vidno uspešna, mi njene ideje, nasveti ali zgolj pripovedovanja o nečem dobrem vedno odprejo srce in v njem vzbudijo vedoželjnost - tako je bilo tudi z IMT® tehniko. Spremenila mi je življenje, popolnoma - ga obrnila na glavo kot vrtinec, ki za seboj pusti opustošenje starih vzorcev, misli, vezi in s trdno in odločno voljo seje nova semena. Zato, draga moja Nena, si moj angel - v vseh oblikah, na vseh področjih. S tvojo pomočjo sem postala to, kar sem in zato ti bom vedno hvaležna! <p/> Nika, teniška igralka (02 / 2011) <p/> IMT® terapija mi pomaga pri vseh stvareh, ki jih počnem, ne samo pri tenisu. Pri sebi sem opazila dosti manjše razburjanje (če sploh) zaradi ostalih ali zaradi zunanjih stvari, ki jih ne morem kontrolirati. Dosti bolj se oziram nase in na svoje potrebe. Nekako bolj živim v nekem ” miru ”. Na začetku sem mela v sebi dvom v smislu odpiranja. Sem namreč oseba, ki se zelo težko popolnoma zaupa nekomu in mu s tem posledično tudi verjame. Moram reči, da tebi zaupam že od samega začetka najinih IMT® terapij, kar zame ni značilno. Terapije mi tudi pomagajo nasploh v življenju in niso vezane samo na športno področje. Dejansko sem več let živela v nekem balonu iz katerega nisem hotela ven. Vsi so mi lahko rekli ali naredili kar koli, pa sem zmeraj navzven delovala popolnoma mirno. S pomočjo tebe zdaj dejansko povem svoje mnenje, brez strahu na sam razplet. Tudi sama ne razmišljam o tem, kaj bi bilo če bi bilo, ali pa zakaj se je to zgodilo ampak živim v tistem trenutku in naredim to kar je treba. Tudi same izvedba, natančnost in moč udarcev se mi je izboljšala s pomočjo IMT® terapij, ki jih delava. <p/> Špela (12 / 2011) <p/> Sod s potlačenimi problemi in strahovi se je dokončno napolnil. Ni bilo več prostora in izbruh se je moral zgoditi. Pri meni kot psihične težave. Pristala sem na antidepresivih. Ker pa sem še premlada za hojo z berglami (tako zdravniki pravijo zdravljenju psihičnih težav s tableti) sem se odločila stvar vzeti v svoje roke. Vedela sem, da ima Nena center zdravja, nisem pa si prav dobro predstavljala, kako mi lahko pomaga. Ker pa hudič v sili še muhe žre, sem si rekla, da slabše ne more biti in jo poklicala. Dogovorili sva se za terapijo. In glej, že po prvi IMT® terapiji sem občutila olajšanje. Sledila je druga, in tretja, … Danes se počutim res odlično in sem Neni neizmerno hvaležna. Pa še en dokaz, da terapije res pomagajo. Eden izmed mojih mnogih strahov je bil tudi sprehod po gozdu. Tja se sama, če se je le dalo, nisem odpravila, čeprav v gozdu uživam. Ob vsakem šumu sem se zdrznila, strah me je bilo srečati človeka, žival … Ta moj strah je imel korenine globoko v moji podzavesti in je izviral iz dogodkov v preteklosti. Po eni izmed terapij sem šla učinek preizkusit v gozd. Sama. Neverjetno. Strahu pred gozdnimi obiskovalci in tišino z občasnim šumenjem listja, vetra, … ni bilo več. Sprehod mi pomeni sprostitev, polnjenje baterij, pogovor same s sabo. <p/> Vse v življenju se dogaja z razlogom. Nena, ti si bila eden izmed tistih lepših in boljših. Hvala ti. Zelo rada se vračam na terapije, ker mi res pomagajo razumeti dogajanje okoli mene. S terapijami postaja moje dojemanje sveta pozitivnejše.